open-index/open-wikipedia-markdown huggingface dataset:
Ollaheilignomd

Da **Ollaheilignomd** oda **Halloween** (aa *Hallowe’en*), is a Fest in da Nocht vua Ollaheilign, vom 31. Oktoba zum 1. Novemba. Halloween hoasst aa nix andas wia „Ollaheilignomd“. De heidnische Grundidee is, dass de Geista vo de doudn Ahnln in dera Zeit Kontakt mid de Nochfoarn afnehma.

## Charaktaristik
Halloween is a Mischung aus Heabst- und Heischbrauchdum, aus Maskian unde Geista vatreim. Es is a Unruahnocht so wia de Walpurgisnocht und de Rauhnächt (bsundas Silvester).

Zum Brauchtum ghean Masknumziag, Kiabis- und Ruamkepf ois auschniddane Frotzn (ois Latern mid oana Keazn drin) und Heischgäng fia Noscharein („trick or treat“). *Trick or Treat* hoasst weatle iwasetzt „Stroach oda Guadl!“ Und des bedeidt sovui wia: „Gib us wos Siass oda mia gem da Sauas!“ ('... spuin da an Stroach'). Beliabte Maskn-Gwanda san Fledamais, Vampir, Geista, Hexn, Skelett und so weida. De typischn Foarbm san schwoarz (Hexnfoarb), orange (von da Kiabisfoarb) und weiß (Geistafoarb).

## Heakumft
Es Wort *Halloween* (ejdare Schreibweis *Hallowe’en*) is zan easchtn Moi im 16. Joarhundat aftredn. Es is a schottische Variantn vom englischn *All Hallows' Even* ('evening'), wo de Nochd vua Ollaheilign (All Hallows' Day) moant. De Phrasn *All Hallows*' gibts zwor scho im Oid-Englischn (*ealra hālgena mæssedæg*, mass-day of all saints), *All Hallows' Even* sejm is oba eascht anno 1556 aftauchd. Wia ban Heiligomd is da Vuaomd vum Festdog gmoant. Es is a oide eiropäische und jidische Tradition, dass a Fest scho am Vuaomd onfongt.

Obwoi da Nama vom Kristndum heakimmt, wead oigmoa ognumma, dass Halloween heidnische Wuazln hod.

## Gschicht
Halloween is vo irischn und schottischn Immigrantn in de Vaeinigtn Staatn oda Kanada brocht und durtn zum kommerzialisiatn Voiksfest worn. De weit vabroadte Moanung, dass Halloween vum kejtischn Fest Samhain obgloadt is, wead vo de Voikskundla vo da Uni Minga ois Legendn eingstuaft. De Wissnschoftla Helge Gerndt und Klaus Roth san da Onsicht, dass Halloween nix andasta is ois de oidn eiropejischn Traditiona vo Ollaheilign und Ollasejn.

Halloween ois amerikanischa Kommerzimport wead in Bayern seit Ofong vo de 90a Joar gfeiad. De zgrundeliegendn Braich hods in Bayern owa scho friacha gem: As Spuin vo Stroach, as aushejn vo Ruam und Kiabis, de Wiedakumft vo de Doudn, usw. Des bstätigt de Vamuatung, dass de Wuazln vo Halloween aus Eiropa kemma, do owa a wengal vagessn worn san.

## Beleg


## Literatua
* Dewald, Markus: *Kelten&nbsp;– Kürbis&nbsp;– Kulte. Kleine Kulturgeschichte von Halloween*; Stuttgart: Thorbecke, 2002, ISBN 3-7995-0106-1
* Lisa Morton: *The Halloween Encyclopedia*; McFarland & Company, 2003 (englisch)

## Im Netz

* Rainer Beel: 31. Oktober: Ollaheilignabnd
* Manfred Becker-Huberti: Gruselig grinsende Geister grüßen grässliche Grufties
* Theology.de: Halloween, 31.10.
* BBC: Halloween history (englisch)
Ollaheilign und Ollaseejn

**Ollaheilign und Ollasejn** san remisch-katholische Festdog mid heidnischn Wuazln.

Ollaheilgn (Allerheiligen, lat. Omnium Sanctorum) wead am 1. Novemba gfeiat und is a Gedenkdog fia de Heilign, de koan oagna Gedenkdog hom. Ollasejn (dt. *Allerseelen*, lat. In Commemoratione Omnium Fidelium Defunctorum) is am 2. Novemba und is a Gedenkdog fia de Doudn Voafoan, vua oim de Oarman Sejn, wo im Fegefeia hucka. De Graba wean do gschmickt, oft Kiazn ozindd und vom Pforra gsegnd. Moast wean de Graba schon z Ollaheilign bsuacht.

Am Vuaomd vo Ollaheilign, am 31.&nbsp;Oktoba, wead Halloween (boar. *Ollaheilignomd*) gfeiad. A Brauch dea wo scheinbor aus Amerika kimmt, owa sein Ursprung in Eiropa hod.

## Gschicht
Im Valaf vom Kristndum san imma mea Heilige dazua kema. Desweng is scho in de easchdn Joarhundat imma schwaara wuan, fia jedn oanzlnan Heilign an Feiadog z findn. Drum hods scho im 4. Joarhundad Ollaheilignfestln gem. Gedenkdog fia Vastuabne san scho bei de easchdn Kristn gfeiad worn.

## Galerie
Ollaheilign afm Skogskyrkogården (Woidfriedhof) z Stockholm (UNESCO Wejdeabe).


File:Skogskyrkogarden-night-2007-11-03.JPG
File:Skogskyrkogården at All Saints Day 2010-1.jpg
File:Skogskyrkogården at All Saints Day 2010-5.jpg
File:Skogskyrkogården at All Saints Day 2010-3.jpg
File:Skogskyrkogården at All Saints Day 2010-2.jpg


## Im Netz
Glump

A **Glump**, aa **Gfrast**, **Graffe**, **Kramuri**, **Glumpat** hoasst ma ois Zeigs wo nix taugt, wo koan Weat ned hod.

"Glump" is a Kollektivbuidung vo "Lump", "Lumpm" (Gelumpe), wo uaspringli woi Fetzn bzw. Putzfetzn ghoassn hod. Davo is da Fetzn ois lausigs Gwand obgleit. Und dea wo si koa gscheits Gwand leistn hod kena, wor gach a Lump (a "Lumpnproletaria"). Im ibatrognan Sinn is nacha a Lump schnej zan Gauna worn.

## Sprochbeispui

* "Des Glump brauch i ned"
* "So a neimodischs Glump kimpt ma ned ins Haus"
* "Glump, vareckts" (a Fluach, wen wos ned hihaut oda wen wos koan Weat ned hod)
* "De Garage is voi mit Glumpat"
* "Schleich di mit deim Graffe"

## Beleg
Ceratopsidae

D**'Ceratopsidae** han a Grupm fu Dinosauria de Heandl oft auf da Nosn oda üwa de Augn ghobt haum und a Schüdl im Gnak. Da bekauntasde Fadreta fu deara Grupm is da Triceratops, oiso dea mid drai Heandl.

D'Ceratopsidae han auf ole fia Haxn gaunga und haum Grẽazaig gfressn. Se woan zwischn 4 und 8 Meta laung und haum a boa Dausnd Kilo auf d'Wog brocht. Ma glaubt heit, dass si se mid eanare Heandl ned geng iagendwöche Raubsauria fataidigt haum, sondan das da Zwek fu de Heandl mea fian Mochtkaumbf untaranaunda woa, oiso wauns drum gaunga is wea si foatblaunzn deaf und wea a gressas Revia hod und so. Zu da Foatbflaunzung söwa woas ma eigentli recht weng, ma moand dass Oa glegt haum, owa auf da aundan Sait hod ma koane aindeiting archeologischn Fund gmocht, de des bewaisn dadn.

Eanare Beknboana schaun so aus wia de fu de Fegi und desweng gheans zu da Grupn fu de Fogibeknsauria (*Ornithischia*). Eanare Rivaln unta de Dinosauria woa de Grupm fu de Tyrannosauridae. Se haum neta am End fu da Kreide-Zeid glebt und zwoa doatn wo heit s'westliche Noadamearika is. Auf aundane Kontinent hods de ned gem. Foa umara 66 Milionen Joa haums wia olle aundan Dinosauria (aussa de Fögen) in Löffi ogem und han ausgschdoam. Gfundn hod ma blos nu eanare faschdoanatn Boana und ois wos ma iwa se woas, woas ma fu da Analüsn fu de Fossilien.

## Untagrupm
D'Ceratopsidae söwa dailn si wida auf in zwoa Untagrupm, nemli de *Centrosaurinae* und de *Chasmosaurinae*. De  Centrosaurinae haum moasdns a lengas Nosnheandl ghobt, dafia kiazare oda goa koane Heandl iwa de Aung und a a kleanas Gnakschüdl. Noch da aktueln wissnschoftlichn Leamainung (*Dodson et al., 2004, S. 494*) daild ma de gaunze Grupm wia foigt ai:

* Ceratopsidae
** Centrosaurinae 
*** Achelousaurus 
*** Albertaceratops 
*** Avaceratops 
*** Brachyceratops ? 
*** Centrosaurus 
*** Einiosaurus 
*** Monoclonius ? 
*** Pachyrhinosaurus 
*** Styracosaurus 
** Chasmosaurinae 
*** Agujaceratops 
*** Anchiceratops 
*** Arrhinoceratops 
*** Chasmosaurus 
*** Diceratus (früher Diceratops) 
*** Eotriceratops 
*** Pentaceratops 
*** Torosaurus 
*** Triceratops 
** Nomina dubia 
*** Agathaumas 
*** Ceratops 
*** Dysganus 
*** Notoceratops 
*** Polyonax 
*** Ugrosaurus
Baian

**Baian** († 602) wor a awarischa Khagan, dea wo vo 562 bis zu seim Doud 602 regiat hod.

567 hod a se mit dena Langobardn vabindt und zamma homs de Gepidn niedazwunga. Wia de Langobardn 568 af Italien ausgwicha san, hod a dena eana ehemoligs Land *Pannonien* eignumma. Nem de Gepidn hod a olle Slawn in Sideiropa sowia in Behmen, Mährn und in da Slowakei untawoafn. Im sejm Joar is a in de ostremische Provinz Dalmatien eingfoin. Drei Joar spada hod a gegn Tributzohlunga Friedn mit Ostrom gschlossa. Da Baian hod se owa ned anan Friedn ghoidn, sundan is imma wieda in Ostrom eingfoin.

Wiar a 602 gstorm is, is as Reich vo de Awarn noch mearan Niedalogn gegn Ostrom kuaz vorm Zammabruch gstandn. Des is zwoa dann no amoi vahindat worn, owa es is da Ofang vum Abstieg gwen.

## Literatua

* Walter Pohl: *Die Awaren. Ein Steppenvolk in Mitteleuropa 567-822 n.Chr*.  Minga 2002, ISBN 3-406-48969-9. 
* Michael Whitby: *The Emperor Maurice and his Historian – Theophylact Simocatta on Persian and Balkan Warfare*. Oxford 1988.
Mittaskircha

**Mittaskircha** (amtli: **Mitterskirchen**) is a Gmoa im Landkroas Rottal-Inn und had 2027 Eihwohna (2015).

## Eadkunde

Mittaskircha liegt in da Region Landshut in am kloan, sanftn Seitntoi vo da Rott an da Grenz zu Obabayern. Da Ort liegt direkt an da B  etwa 7&nbsp;km sidwestli vo Eggenfelden, 18&nbsp;km nerdli vo Oidäding, 23&nbsp;km nordestli vo Mühldorf sowia 22&nbsp;km sidwestli vo da Kroasstod Pfarrkirchen. De nächste Bohstation an da Streckn Passau - Mühldorf is in Eggenfeidn.

De Gemarkungen san: Hirschhorn, Mittaskircha, Hammersbach.

## Gschicht

Mittaskircha hod zum Rentamt Landshut und zum Landgricht Eggenfeidn vum Kurfürstentum Bayern gheart. De Freiin vo Ingenheim, borane von Closen zu Gen und Arnstorf, hod um 1800 do a offane Hofmoak ghobt. Mit da Vawoitungsreform in Bayern und mit'n Gmoaedikt vo 1818 is de heitige Gmoa entstandn.

## Im Netz

*
Suderer

Da **Suderer** oda **Sudara** is ana, dem ma grundsätzlich nix rechd mochn kaun, a Mensch dea wos imma raunzn tuat. Da Suderer is oisa a notorischa Meckerer, dea wos si üba ollas aufgregt, imma a Hoar in da Suppn findt und oiwäu lamentiat.

Im Untaschied zum obsichtlich boshoftn Suderer is da Grantla a grantiga, owa im Heazn guadmiatiga Mensch.

Variantn und Synonyme fia Suderer san: Suderant, Schaswürfla und Raunza.

## Beispü fia bekaunte Suderer

* Östareich wiad manchmoi scheazhoft ois "Voik vo Suderern" oda "Country of Suderer" gnennt
* Oskar the Grouch (a Muppet-Figua in da Sesamstroßn)
* *Travnicek*, a Kunstfigua, doagstöt vom Helmut Qualtinger in de beriemtn Dialoge min Gerhard Bronner.
* *Ernst Naderer*, doagstöt vom Ernst Hinterberger in da Serie Kaisermühlen Blues.

## Heakunft

Vo boarisch 'sudern, sodern*, middlhochdeitsch 'suttern, sottern* (a Vasteakung vo 'siadn*). Gmaant is damit, dass da Suderer wias siadande Wossa ständig vua si hi brodld (blubbad).

== Zitat ==
;Aus *Die Seer'' vo Hubert von Goisern
auf der Flirthotline
is a Datenstau
suder nit, he suder nit, ge suder nit, he suder nit
weil Suderantn koana braucht 
im Cyber Space gibts
Hormonabbau
suder nit, he suder nit, ge suder nit, he suder nit
weil mi dei Suderwerk schlaucht
sie talken und sie chaten
SMSln um die Wettn
suder nit, he suder nit, ge suder nit, he suder nit
ge suder mi nit o
so vü Theorie des is nix für mi
suder nit, he suder nit, ge suder nit, he suder nit
weil I dei Sudern neama hörn ko

## Schau aa

* Bixlmadam
* Dorftrottel
* Grantla
* Gschaftlhuawa
* Seichal

## Beleg


## Im Netz

BR-Online üba Grantla mid Hinweis auf an Suderer
Oaphasnwechslstrom

Ois **Oaphasnwechslstrom** werd unter anderm des bzeichnet, wos normalerweis dahoam aus da Steckdosn kimmt. Es handelt si um an Wechselstrom der iaba zwoa Leiter iabatrong werd. Do se bei am Wechselstrom de Polung ständig umdraht spuids koa Roin, wia rum ma de zwoa Leiter vo na Stromqejn mit Oaphasnwechslstrom oschliaßt.

## Im Oidag gebräuchliche Artn
### Haushoid, Gewerbe usw.
S' bekannteste Beispui fia an Oaphasnwechslstrom is de Stromversorgung im Haushoid. Do hod da Oaphasnwechslstrom in Eiropa a Effektiv-Spannung vo 230V bei na Frequenz vo 50 Hertz. De Schwingung vo da Spannung is sinusförmig. Oane vo de beidn Leitunga werd im Haushoid geerdet, des nend ma den an Nui-Leiter, wei der gegeniba am Bezugspotential vo da Erdn a Spannung vo Null Void hod. De anda Leitung is dann da Außnleiter. Ois dritte Leitung gibts dann aus Sicherheitsgründ an sognannten Schutzleiter, der genauso wia da Null-Leiter geerdet is.
Wei oane vo de easchtn Owendunga vum elektrischn Strom as elektrische Liacht war hoasd da Haushoidstrom heid no in da Umgangssprach *Liachtstrom*. Des derf aba ned mit da physikalischen-optischn Größ Liachtstrom vawechselt werdn. Recht boid han aba olle meglichn andan Owendunga dazuakemma. Fia gewerbliche Zwecke werd da Oaphasnwechslstrom hauptsächlich fia Beleichtung, Büroeinrichtung und kloane Maschina heagnumma. Fia greaßane Maschina bracht ma an Dreiphasnwechslstrom, dea deszweng umgangsprachlich a Kraftstrom gnennt werd. 
Oanzlne Leitunga vo am Oaphasnwechslstrom-Netz han iablichaweis nua bis zua 16 Ampere obgsichert. Daduach ergibt se je nach Phasnvaschiabung vom Vabraucher a maximale Leistung vo 3680 Watt de zua Vafügung steht. Deszweng is im Haushoid normalerweis da elektrische Herd in da Kuchl as oanzige Grät, des mit Dreiphasnwechslstrom lafft.

### Eisnbahn
Im deitschsprachign Raum werd d' elektrische Eisnbahn mit na Spannung vo 15.000 Void und na sinusförmign Frequenz vo 16 2/3 Hertz bzw. 16,7 Hertz btriebn. De Oberleitung is de oane Leitung, de Schiana han de zwoate Leitung. In Frankreich fahrns mit 25.000 Void und 50 Hertz, in Italien dageng mit Gleichstrom.

## Erzeugung
Da Strom fia Haushoid und Gewerbe wead iaba Dreiphasnwechselstrom-Generatoren erzeigt. Bis zua de Häisa werd des a ois Dreiphasnwechslstrom iabatrong. Eascht in de Sicherungskästn werd fia je a Drittl vo de Räum a andane Phasn heagnumma. 
Da d' Eisnbahn mit na ganz andan Frequenz arbat werd de vo extrige Einphasn-Generatorn beliefert.
Barack Obama

Da **Barack Hussein Obama, Jr.** [] (* 4. August 1961 in Honolulu, Hawaii) is a amerikanischa Politika vo da Demokratischen Partei. Vom 20. Jenna 2009 bis zum 20. Jenna 2017 is a 44. Präsident vo de USA gwen. 

Da Obama hod am 4. Novemba 2008 de Presidentschaftswoi gwunna und is am 20. Jenna 2009 zum 44. und easchtn foabign Presidenten vo de USA vaeidigt woan. Davoa woa a seid 2004 Senator vom Bundesstoot Illinois. Ea is Protestant und da easchta Afroamerikana Präsident vo de USA.

Im Joar 2009 is a mim Friedensnobelpreis auszeichnat woan.

## Im Netz

* Barack Obamas Presidentschoftswoikampfseitn
* De Senatshoamseitn vom Obama
Hyperfokale Distanz

De **Hyperfokale Distanz** is a Begriff aus da Photographie. Es is de Entfernung, auf de ma Objektiv bei na bstimmtn Blendn scharf stelln muaß, damit nach de Überlegunga vo da Schärfndiaf ois im Unendlichen a no scharf gnua obbuid werd. Domit dehnt ma den Bereich vo da Schärfndiaf aufs maximal mögliche aus. In dem Foi reicht de Schärfndiaf dann vo da hoibn hyperfokalen Distanz bis ins unendliche.

## Beispui
Bei am 50mm-Objektiv (Kloabuild-Format) mit na Blendnzoi vo 11 liagt de hyperfokale Distanz bei 7,6 Meta. Domit hod ma ois vo 3,8 Meta bis ins unendliche ausreichend scharf auf'm fertign Buidl.

## Brechnung
Es guid:
s_h = \frac{f^2}{N \cdot d_u}

* s_h: hyperfokale Distanz
* f: d' Brennweitn (*aba ned as* Kloabuidl-Äquivalent)
* N: da Blendnwert: f/2,8 &rarr; N = 2,8	
* d_u: da erlaubte Unschärfnkreis-Durchmesser 	

Ois erlaubtn Unschärfekreis-Durchmesser setzt ma 1/1500 vo da Buiddiagonalen ei, des han bei Kloabuid-Fuim 30&nbsp;µm. Bei digitale Sensorn geht ma vo da doppedn Pixelgräß aus.

## Owendung
De Iabalegung vo da hyperfokalen Distanz bnutzt ma bei da Konstruktion vo Fixfokus-Objektive. Wei ma ko se as Scharfstelln komplett sparn, wenn ma a leichts Weitwinkl-Objektiv mit na eha schlechtn Liachtstärkn fest auf sei hyperfokale Distanz eistellt. Des wurd friara bei am Haffa oafache Schnapp-Schuß-Kameras gnutzt. A de Kameras fia Internet-Video-Konfernzn (Webcams) und die Kameras in Mobiltelephone bnutzn iabawiegend Fixfokus-Objektive.
Aba a mit na hochwertign Ausrüstung macht as Wissn um de hyperfokale Distanz an Sinn. Zum oana wenn ma zum Beispui in am Landschaftsbuidl ois vom recht nahn Vordergrund bis zum Hintergrund scharf kriang mecht. Zum andan wenn ma fia Schnapp-Schüss aufs Scharfstelln vazichtn mecht. De großn Moasta vo da sognantn *Street-Photographie* hom se dadurch de Zeit zum Scharf-Stelln gspart. A ko ma so Buidl macha, ohne duach an Suacha schaung zum miaßn. Und as Ned-Scharf-Stelln is ollawei schneller ois da schnellste und deierste Auto-Fokus.

## Nachteile
Recht wichtig fia de Brechnung vo da hyperfokaln Distanz is des Wörterl "ausreichend". Es gehd drum, wos no ois ausreichnd scharf ogseng werd. As maximal Mögliche an Schärfn hoid ma so ned aus am Objektiv raus. A ko ma nua gnua obblenden, wenns gnua Liacht gibt, oda ma a ausreichnd empfindlichs Medium mit oi seine Nachteile eisetzt.
Richard Strauss

**Richard Georg Strauss** (* 11. Juni 1864 in Minga; † 8. Septemba 1949 in Garmisch-Partakurch) wor a deitscha Komponist, Dirigent und Theaterleita. Ea wor a Vatreta vo da Romantik und is voa oim duach seine Opern bekannt worn.

## Weake
### Opern

* *Guntram* op. 25. Libretto: Richard Strauss. UA 1894 Weimar
* *Feuersnot* op. 50. Libretto: Ernst von Wolzogen. UA 1901 Dresden
* *Salome* op. 54. Libretto: Richard Strauss, nach an Schauspui vo Oscar Wilde. UA 1905 Dresden
* *Elektra* op. 58. Libretto: Hugo von Hofmannsthal. UA 1909 Dresden
* *Der Rosenkavalier* op. 59. Libretto: Hugo von Hofmannsthal. UA 1911 Dresden
* *Ariadne auf Naxos* op. 60. Libretto: Hugo von Hofmannsthal. UA 1. Fassung 1912 Stuttgart, 2. Fassung 1916 Wien
* *Die Frau ohne Schatten* op. 65. Libretto: Hugo von Hofmannsthal. UA 1919 Wien
* *Intermezzo* op. 72. Libretto: Richard Strauss. UA 1924 Dresden
* *Die ägyptische Helena* op. 75. Libretto: Hugo von Hofmannsthal. UA 1928 Dresden
* *Arabella* op. 79. Libretto: Hugo von Hofmannsthal. UA 1933 Dresden
* *Die schweigsame Frau* op. 80. Libretto: Stefan Zweig. UA 1935 Dresden
* *Friedenstag* op. 81. Libretto: Joseph Gregor. UA 1938 Minga
* *Daphne* op. 82. Libretto: Joseph Gregor. UA 1938 Dresden
* *Die Liebe der Danae* (1940) op. 83. Libretto: Joseph Gregor. UA 1952 Soizburg
* *Capriccio* op. 85. Libretto: Clemens Krauss. UA 1942 Minga

## Drucksachen
* Eugen Schmitz: *Richard Strauss als Musikdramatiker*. Lewy, München 1907 (Digitalisat)
* Mathieu Schneider: Destins croisés. Du rapport entre musique et littérature dans les œuvres symphoniques de Gustav Mahler et Richard Strauss. Waldkirch: Edition Gorz 2005. ISBN 3-938095-02-4
* Julia Liebscher: *Richard Strauss und das Musiktheater*. Henschel-Verlag, Berlin 2005, ISBN 3-89487-488-0

## Im Netz

* Richard Strauss Institut Garmisch-Partakurch
* Richard Strauss Festival
* Voiständigs Werkvazeichnis noch Opus-Zoih, Gattung, Entstehungsjoah.
* 
* Literatur von und über Richard Strauss (Rezeption und Rezeptiongeschichte) im Katalog der Richard Strauss Institut Garmisch-Partakurch
* Biografie Richard Strauss
* Kurzbiografie, wejdweit aktuelle Affiahrungen, Diskografie, Hearbeispui und Weaklistn (Schott Music)
* Internetseite vo dena Strauss' Nochkomman iawa Richard; ned ganz objektiv, dafia seah informativ
* Dieter Borchmeyer: „Die Genies sind eben eine große Familie ...“. Goethe in Kompositionen vo Richard Strauss
* Ahnentafel Richard Strauss
* Fuimszenen vo de Soizburga Festspui 1932
* Gruppenbuid: Richard Strauss mit Ernst v. Schuch, Max Reinhardt, Hugo v. Hofmannsthal, Nikolaus Graf von Seebach u.&nbsp;a.
Weana Schmäh

Da **Weana Schmäh** is a facettnreicha Hamua und a Gmiatszuastand, den wos ma dena Bewohnan vau Wean nochsogt. Des is a Oat, wia ma redt oda Sochn mocht und de wos nia gaunz ernst sei wü, nix direkt sogn mecht. A unnochaumliche Mischung:  imma a bissl schwoazza Hamua, oft grantlnd, mitunta oaglistig, meistns in freindlicha und charmanta Fuam vapockt. A bsundare Umgaungsfuam, hintagrindig, indirekt, volla Aunspülungen. A Lebmsoat, de fia Preissn imma unvaständlich bleim wiad.

Da Weana Schmäh is ned nua untrennboa mit da Weanarischn Sproch vabundn, sundan aa mit da Weana Mentalität. Da Weana Schmäh is oft sarkastisch, maungmoi aa beesoatig gmaant, owa meistns mit Hamua und an Lächln vabundn. Wean is - laut Presseberichtn - de Stod vaum Lächln..

## Variantn und vawaundte Begriff

* Aansaschmäh: leicht durchschaubora Trick 
* Schmähtandla: Aufschneida, Liagna
* schmähstad: sprochlos, waun da da Schmäh ausgähd

## Bekaunte Vatreta mit Weana Schmäh

* Wolfgang Ambros
* Georg Danzer
* Karl Farkas
*Jazz Gitti
* Ernst Happel
* Georg Kreisler
* Hans Moser
* Johann Nestroy
* Helmut Qualtinger
* Ferdinand Raimund
* Friedrich Torberg

## Beispü fian Weana Schmäh
* Falco: "Ah gäh, waaßt wos Horstl, ma lebt nua amoi - und so wia i glebt hob, is amoi gnua."
* Helmut Qualtinger: "I schupf ollas nua mit l'amour, imma wieda stua auf de Tua mit l'amour."
* Georg Danzer: "So an Oamutschgal wie dir schenk' ich an Schülling / oda na i gib da zwa du bist a Zwülling, / wäu aner allan konn doch net so deppat sein, / Hupf in Gatsch und grob di ein..."
* Sog Oida, host du heit Nocht mit'n Kaschpal in da Witzkistn gschlofn oda host an gaunzn Clown gfressn?
* "Küss de Haund gnä' Frau" sogn und "So a bleeds Trutscherl!" dengn (nua zwengan Dringgöd zum Beispü).

## Beleg


## Literatua
* Peter Wehle, *Sprechen Sie Wienerisch?* Ueberreuter, ISBN 3800031655
Wer ko, der ko

**Wer ko, der ko** oda **Wea ko, dea ko** is a bekannta boarischa Spruch.

Es is a hintakimftiga Red, wo fia boarisches Lemsgfui stehd; fia Zuavasicht, Zivuicourage, Respektlosigkeit und a Aitzal Anarchismus. Es hoasst sovui wia: „wea meara leisdt, ko si aa meara leistn“.

Da Ausdruck stammt vom Krenkl Franz Xaver (1780 - 1860), vo am boarischn Originai, Lohnkutscha, Roßdandla und Rennmoasta vo de Oktobafestrenna z Minga.

Da Krenkl hod amoi mit seina Kutschn im Englischn Goartn an Kronprinz Ludwig (spada Kini Ludwig I.) iwahoid. Des wor unta strenga Strof vabotn, wei neamd bessare Roß ois de Herrscha ham derfa hod. Wiar da Prinz eam zuagruafa hod: „Er weiß wohl nicht, dass das Vorfahren verboten ist!“ hod da Krenkl an Kronprinzn schneidi zruckgschrian: „Majestet, wer ko, der ko!“

## Variantn

* Wer ko, der ko; wer ned ko, mechad aa ganz gean.
* Wer ko, der ko; wer ned ko, red davo.
* Wer ko, der ko; wer ned is bled dro! (Lisa Fitz im am Schloga aus de 79a Joar: „wer ko, der ko“)
* Wer ko, der ko und wer neama ko, is a oarma Mo!

## Schau aa

*
Lobau

De **Lobau** is a Augebiet vo da Donau im Ostn vo Wean. Da greßte Deu vo iare ziaka 2300ha is aufm Weana Stodgebiet, klanare Stickln san in Niedaöstareich.

De Weana Aunteule ghean zan Woid- und Wiesngiatl vo da Stod und san wichtig fia de Naherholung vo de Weana. Außadem gibts duatn aa no des Grundwossaweak Lobau, wööchanes in Spitznzeitn de Woassavasuagung vo da Stod sichastööd.
A wichtige Roin spüüt aa da Naturschutz: de gaunze Lobau is Ramsar-Schutzgebiet, Natura 2000 Gebiet und a Deu vom Nationalpark Donauauen.

## Laundschoft und Nutzung
De Lobau sööwa kaumma in zwa Höftn deun: in de oware (im Noadwestn) und de untare Lobau (im Siidostn). De Grenz zwischn de zwa Deule is in ziaka de Trassn vom Donau- Oder- Kaneu, owahoib vom Ööhofn.  Paralöö zua owaren Lobau rennd is untare End vo da Donauinsl. Da Moachfööddaumm schneidt in Auwoid von da Donau oo; zweng dem gibts in da Lobau kaa Hochwossa meah, wia s in an natialichn Auwoid vuakummt. A bsundare Bedeitung hod de Lobau ois Naherholungsgebiet von Wean. Greßare Natuabodeplätz findt mar auf da Panozzalockn in da owaren und bein Dona- Oder Kaneu in da untaren Lobau.

Quer duach de Lobau geht da Radlweg vo Wean noch Pressbuag, wööchana östlich vom Ööhofn aufn Moachfööddaumm weidageht.
Aufn greßten Deu vo da Flächn stockt Auwoid; bsundast in da owaren Lobau san owar aa Fööda eigstraat. A weidare Bsundaheid san aa de Haaßländn. Des san trockane, steppmoatige Wiesnflächn auf an schoodrign Grund, de wos kaan Kontakt midn Grundwossa haum. Außadem ziang si etliche Oidoame duachn Auwoid, Restln vo de ehemolign Donaulaundschoft vua da Regulierung. Duach des, dass de Lobau duachn Moachfööddaumm vo da Donau oogschniddn is, woar iwa etliche Joahre de Gfoah, dass de Lobau und iahre Oidoame ausdrickat. Seid 1992 schaud de Weana Stodvawoidung, dass des in Griif kriagt, indem das ma Wossa aus da Donau einapumpt.

## De Schlocht bei Aspern
Aum 21 und 22. Mai 1809 hod de Lobau aa in da Schlocht bei Aspern -de easchte Niedalog vom Napoleon- a Roin gspüüd. Da Kaumpf sööwa woa zwoar im offanan Fööd und in de Uatschaftln Aspern und Eßling (heitzdog Deule vo Wean); owa noch da Schlocht hod si da Napoleon auf de Lobau, de wos domois ar Insl woa, zruckzogn. Duatn woa daun fia meahrare Wochn sei Hauptquartier.

## Im Netz
* 
* De Lobau auf da Seitn vo da Weana Stodvawoitung
* De Lobau im Östarreich-Lexikon AEIOU
* Gschicht vo da Lobau auf www.stadt-wien.at
Fred Durst

Da **Fred Durst** (* 20. August 1970 in Jacksonville, Florida) is a US-amerikanischa Sänga, Regissöa und Frontmau vo da Band Limp Bizkit.

Mid Limp Bizkit is da Durst Fred zu oan vo de greßtn Rockstars in de spädn 90er Joar woan. Limp Bizkit is da Durchbruch mid ana Cova-Version vom George Michael seim Faith gelungen. An großn Aunteil drau hod da Fernsehsenda MTV ghobt der den Song häufig gspüd hod. Es hod nu aundare Hits gem, wia "Nookie", "Break Stuff", "Take A Look Around", "Rollin'", "My Generation" und "Behind Blue Eyes".

Im Aprü 2007 hod da Fred Durst sein easchtn Füm, bei dem a Regie gfüad hod, voagschdöd. Beim "Tribeca Film Festival" hod a guade Kritikn vo bekaunte Regisseure eahoidn. Da Fred hod schau in da Kurz Serie "Revelations", beim Thriller "Population 436" und bei "Dr. House" ois Nebnrolle midgschpüd.

## Diskografie

**Limp Bizkit**
* Three Dollar Bill Y'All$ (1997)
* Significant Other (1999)
* Chocolate Starfish And The Hot Dog Flavored Water (2000)
* New Old Songs (2001)
* Results May Vary (2003)
* The Unquestionable Truth (Part 1) (2005)
* Greatest Hitz (2005)
* Rock Im Park 2001 (2008)

## Filmografie

#### Musikvideos

* Olle Musikvideos vo Limp Bizkit
* Cold - Give (1997), Cameo-Auftritt
* Soulfly - Bleed (1998), Cameo-Auftritt
* Korn - Got the Life (1998), Cameo-Auftritt
* Korn - Falling Away from Me (1999), Cameo-Auftritt
* Lil' Bow Wow - Bow Wow (That's My Name) (2000), Cameo-Auftritt
* Eminem - The Real Slim Shady (2000), Cameo-Auftritt
* Puddle of Mudd - Control (2001), Cameo-Auftritt
* 8-Ball - Stop Playin' Games (2001), Cameo-Auftritt
* Staind - It's Been Awhile (2001)
* Strait Up - Angel's Son (2000)
* All Stars Tribute - What's Going On (2001)

#### Füme

* Zoolander (2001), Cameo-Auftritt
* Pauly Shore is Dead (2003), Cameo-Auftritt
* Be Cool (2005), Cameo-Auftritt
* Revelations (2005)
* The Truth With Evan Jealous (Short-Movie) (2005)
* Population 436 (2006)
* The Education Of Charlie Banks (2007)
* Dr. House (2008)

#### Ois Regisseur

* Limp Bizkit - Faith (1997)
* Limp Bizkit - Nookie (1999)
* Limp Bizkit - Break Stuff (1999)
* Limp Bizkit - Re-Arranged (1999)
* Limp Bizkit - N 2 Gether Now (1999)
* Staind - Just Go (1999)
* Staind - Home (1999)
* KoRn - Falling Away from Me (1999)
* Limp Bizkit - My Generation (2000)
* Limp Bizkit - Rollin' (Air Raid Vehicle) (2000)
* Limp Bizkit - My Way (2000)
* Limp Bizkit - Boiler (2000), Nebenregisseur
* Cold - No One (2000)
* Puddle of Mudd - Blurry (2002)
* Staind - It's Been Awhile (2001)
* 8-Ball - Stop Playin Games (2001)
* Deadsy - The Key to Gramercy Park (2002)
* Staind - Epiphany (2002)
* Limp Bizkit - Eat You Alive (2003)
* Limp Bizkit - Behind Blue Eyes (2003)
* The Education of Charlie Banks (2007)
Woaßt du ibahapts, wia gern dass i di mog?

**Woaßt du ibahapts, wia gern dass i di mog?** is da Titl vo an Buach. Es is de Ibasetzung vo "Guess How Much I Love You" von Sam McBraney duach an Fischer Otti.

Es is eigentli a Kindabuach oba aa fia Erwochsane gua z'Lesn. Es gähd do drum, dass a kloana Hos an groußn Hos gern hod und eahm des duach Woate und Gestn irgenwia vadeitlichn wui. Wei da grouße Hos no imma an drauf legt, strengt si da kloane Hos imma mehr on, "bis zum Mond auffi".

## Zitat

"So vui", sogt da kloane Hos und streckt seine kloana Arm auseinand, so weit wias ganga is. Oba da grouße Hos hot vui längere Arm ghobt. Und er sogt: "Oba i mog di so vui gern." Hui, des  is vui, denkt si do da kloane Hos.

## Literatua

Sam McBratney, Anita Jeram (Illu.), Ottfried Fischer (Ibasetzung): Woaßt du ibahapts, wia gern dass i di mog? - Sauerländer Verlag, Düsseldorf, 9. Auflog 2008, ISBN 978-37941-5053-3
Listn vo boarische Spoatoatn

De **Listn vo boarischn Spoatoatn** sammelt olle Spoatoatn de fia Bayern, Östarreich und Sidtirol ganz besondas typisch san, sowoi traditionelle ois aa neie Spoatoatn.

## Kraftspoat
* Fingerhakeln
* Masskrugstemma
* Oamdruckn
* Ranggln
* Stoahem (Stoalupfa)

## Gschicklichkeit
* Brackeln 
* Diandldrahn
* Maibamkraxln
* Schuahplattln
* Steckäblattln

## Wintaspoat
* Eisstockschiassn
* Hornschlittnrennen

## Zunftspoat
* Baamsagln
* Bierfasslroin
* Goaßlschnoizn
* Kuahmejkn
* Oxnrennen
* Sensnmahn
* Wettnogln

## Spui
* Dei Land
* Schafkopf
* Wattn

## Neie Spoatoatn
* Biakastllaffa
* Biatraglsteing

## Im Netz
* BR Online: bayerische Sportarten
Wiatschoft

**Wiatschoft** is de Gsomtheit vo oin Instituziona, wia Firmen, private und effntliche Haushoite, und vo oin systematischn Handlungan, de wejche den Zweck hom, menschliche Bediafnisse bzw. Bedoaf z'deckn. Dazua zejhn de Produkzion, da Vabrauch, da Umlaff und de Vateiung vo Guita.

## Woatgschicht

S Woat *Wiatschoft* is vo *Wiat* (gmoand ois Gostgeba) und *bewiatn* (eihschenkn) oogleitd und is de deitsche Iwasetzung van griachischn Woat *Ekonomie* (griach. οἶκος oíkos „Haus“ und νόμος nomos „Gsetz“).

## Litaratua

* Barnes, Peter, Capitalism 3.0, A Guide to Reclaiming the Commons, San Francisco 2006, Whatiseconomy.com
* Dill, Alexander, Reclaiming the Hidden Assets, Towards a Global Freeware Index, Global Freeware Research Paper 01-07, 2007, Whatiseconomy.com
* Fehr Ernst, Schmidt, Klaus M., The Economics Of Fairness, Reciprocity and Altruism - experimental Evidence and new Theories, 2005, Discussion PAPER 2005-20, Munich Economics, Whatiseconomy.com

## Im Netz
* TheEconomist'sEconomics A-Z
ATV

**ATV** is a privater östarraichischer Fernsehsender. D'Abkirzung ATV schdeihd fir **Austria Television**. Dea Sender wor da easchte und fir a ganze Wai' aa da oanzige Privatsender, der wou in ganz Östarraich terrestrisch (analog und DVB-T), im Kawe (analog und DVB-C), iwa Satellit (nur digitaj, ajso DVB-S) und iwa DVB-H ausgschrajhd werd und tritt ajs dritts bundeswaits Programm newa de zwoa effntlich-rechtlichn Sender ORF 1 und ORF 2 af. Wais a Must-Carry-Bestimmung gibt, mous ATV zsamm mit de zwoa ORF-Programm iwa DVB-T, in alle östarraichischn Kawenetz und iwa Satellit zum empfanga sai.

Iwa Digitaj-Satellit (Astra) werd der Sender blouß vaschlüsslt ausgschrajhd. Drum ko' ma des Programm mit am digitajn Satelliten-Empfänger blouß dann ooschaung, we' ma a ORF-Digital-Smartcard oda a Premiere-Austria-Smartcard houd und da Empfänger daj Kattn a lesn konn.

Zirka 94 Prozent vu de östarraichischn Haushajt kinna dean Kanaj empfanga. ATV houd am 1. Juni 2003 zum easchtn Maj in bundesaitn, terestrischn Sendebetrieb afgnumma. Sait'm 18. September 2003 weadsProgramm aa parallöü iwa Digitaj-Satellit ausgschrajhd.

Vu 1997 bis 2000 houd da Sender *W1* ghoißn, schbeida is a dann in *ATV* umbenannt worn. Vum 1. Juni 2003 bis zum 31. Mai 2006 houd a *ATVplus* ghoißn und sait'm 1. Juni 2006 hoißt a wieder *ATV*.
St. Gieng

**St. Gieng** (aa **St. Gyng**, óder oahfoch **Gie(y)ng**, dt. åmtlich: *St. Gilgen*) is a Gmoah am Woifgångssee an estaraichischen Bundeslånd Soizburg.

St. Gieng is a bekånnter Urlaubsort. Da Haubtort ligt af , hod 3.928 Eihwóner und a Gmoahflechen voh 98,88&nbsp;km² (2019). Da Wóifgångssee mid saine umliganden Gmoaner (St. Gieng, Owersee, Strówé und St. Wóifgång an Soizkåmmerguat) is a Bståndtai vam Soizkåmmerguat. Aa d'Schofbergoim, a Dail vam Attersee an Beraich Burgau und - d'netter vah St. Wóifgång aus - daglångbore Ortschoft Riad am Woifgångsee *(bólitisch, néd póstoiisch)* kern zan Gmoahgebit St. Gieng.

Af'm Foikerstoah bfinden sé, sai'm 14. Joerhunderd d'Foikerstoahkirer, a friaras wichtiger Woifartsort.

## Gschicht
St. Gieng is noch'm heiling *Ägidius voh St. Gieng* bnånnt worn, dén ma'raa im deitschen Sproochram *Gilg* óder *Gilgian* nénnt.

## Infó


## An Internet

* Websaiten voh da Gmoah
*
Franz Xaver Krenkl

**Franz Xaver Krenkl** (geb. 15. Novemba 1780 in Landsdad, gest. 23. Aprui 1860 in Stuggart) is a boarisches Originai, Kutscha, Roßhendla und 14-focha Rennmoasta vo de Oktobafestrennen z Minga gwen.

Da Krenkl hod zeascht a Lehr bei an Bäckamoasta gmocht, is dann af de Woiz und hod danoch kuaz bei da boarischn Kavallerie deant. 1806 is a noch Minga kemma und woit durtn sei Glick mocha. Und des is eahm voi glunga. Z'earst is a Rennmoasta vo de Oktobafestrenna worn, dann wor a ois Gschäftsmo eafoigreich. Ea hod an schwunghoftn Handl mid englischn und ungarischen Ressan betriem und is ois Lohnkutscha fia bessare Herrschafdn gfoahn.

Iban Krenkl gibts vui Gschichtn ('Krenkliadn'), de woi bekanntaste is de mitn Kronprinz Ludwig. Da Krenkl hod amoi mit seina Kutschn im Englischn Goartn an Kronprinz Ludwig (späda Kini Ludwig I.) iwahoid. Des wor unta Strof vabotn, wei neamd bessare Pferdln ois de Herrscha hom deafn hod. Ois da Prinz eahm zuagruafn hod: "Er weiß wohl nicht, dass das Vorfahren verboten ist!" hod da Krenkl an Kronprinzn schneidig zruckgschrian: "Majestät, wer ko, der ko!" Des is zum gfliagltn Woat fia boarische Zivilcourage und anarchistischa Schneid worn.

## Schau aa
*Bayerische Originale
* 

## Literatua
*  A. Alckens: Franz Xaver Krenkl. Der Rennmeister der Münchener Oktoberfestrennen 1780 - 1860. Verlag Hurth, Minga, 1964
  
## Im Netz
*Süddeutsche: Oktoberfest-Originale - Franz Xaver Krenkl
Barmen

**Barmen** (sog: , deitsch: **Barbian**, ladinisch (gard. u. gröd.): *Perbian*, wallisch: *Barbiano*) isch a kloans Dorf in Sidtiroul. Es Gemeindegebiet erstreckt sich fan Toul unten bis aui zan Obern Horn. Barmen hot a Fraktion in Toul unten, dei sich Kollmann hoaßt.

Barmen isch bekonnt für seine Keschtn, die hoachen Wossafälle, die Dreikirchen und vor ollem wegenm schiafen Kirchturn.

## Beleg
Radiweiber

**Radiweiber** oda **Radiweiwa** hod ma friacha fliagade Händlarinna gnennt, de wo in Wirtschafdn Radi und Niss vakafft hom. Heit hoasst ma s Radifraun oda Radiweiberl.

De Radiweiber san voa oim duachs Hofbräuhaus zua Legendn worn. De bekanntestn worn de Nuss-Kathl und de Radi-Rosl. Sejchane leicht z miakade Nama hods an Hauffa gem. Duach ihr loses Mundweak hom si fia Untahoitung und guade Stimmung gsorgt. A bsundare Gaudi und Hetz worn de Radiweiber-Renna, de wo zua Maibockzeit duachgfiahtn worn san. Do hom imma Tausande zuagschaud und gjoiht, wia de nimma ganz jungan Radiweiber Wettrenna glaffa san.

*Radiweib* is oba aa a Synonym fia a unpflegts, ordinärs Weib.

## Schau aa
* Greeweiwal
* Ratschkathl

## Im Netz
* Hobräuhaus: Gschicht - Kurioses und Originale
Radi

__NOTOC__

**Radi** (dt.: **Rettich**) hoassd ma in Bayern bsundas in großn, weißn Rettich. Ea wead aa: *Biaradi* gnennd, wei ea gean zan Bia gessn wead. Radi is owa aa de roude und de schwoarze Variantn vonem Gmias. Da Nam kimmd vum Lateinischn: radix hoassd do Wuazn. Da Radi ghead za de ejdasdn Kuituapflanzna iwahapts, scho de oidn Egypta hom se domid gsteakd.

De Radi (Rettiche, Raphanus) buidn a Gattung in da Famij vo de Kreizbliapflanzna (Brassicaceae). Es gibd etwa drei bis zehn Oartn, de wo voa oim om Middlmeea dahoam san.

## Xundheid

Da Radi is bsundas xund. Ea deckd in Dogesbedoarf vo Eawoxanen on Vitamin C und enthoid aa no Oaweiss, Carotin, B-Vitamin, Kalium, Natrium, Magnesium, Calcium, Phosphor, Eisn und Enzyme. Bsundare Heilkroft wead im Senfej (Raphanol), Senfejglykosidn und Bittastoffn im Radi zuagschriem. Se hom antibiotische Wiakung, steakn so es Immunsystem, regn in Stoffwexl o und wiaka harntreibnd sowia vadaungsfeadand.

## Spruch

* De Radi vo untn oschaung (schau aa: Boarische Rednsoartn)

## Beleg


## Literatua

* K. Wein: Die Geschichte des Rettichs und des Radieschens. Die Kulturpflanze 12, 1964, 33-74.
* G. Hegi: Illustrierte Flora von Mitteleuropa IV/1, 1986.

## Im Netz

* Beschrieb vo da Gattung vo dena Radis (engl.)
* Eintrag bei GRIN.
* Eintrog bei da Flora Europaea.
Elektron

As **Elektron** is a da negative Ladungsträger von Atomen. Is de Anzahl vo Elektronen gleich dera vo de Protonen is des Atom nach außn hi elektrisch neutral.
Des hoaßt das de negativn Elemtarladunga vom Elektron gleich dera is vo da positivn Elementarladunga von am Proton.
Elektronen schwirrn in sogenannten Elektronenschalen (eanane Laufbahnen, ähnlich wia bei unsam Sonnensystem) um den massereichen Atomkern.
Des Elektron des an da äußastn Schale rumschwirrt hoaßt Valenzelektron und is am leichtasdn vo außn zu beeinträchtign, deswegen is des a füa den elektrischen Strom in Leitern verantwortlich.
Elektronen stoßn si gegnseitig ab, da gleichnamige Elemtarladungen si abstoßn.
Oibaschdoaf

**Oibaschdoaf** (amtli: **Albersdorf**) is a Ortstei vo Vuizhof und liegt im Landkreis Passau. Oibasdoaf liegt entahoib da Doana auf am 600 m hoha Berg. Verkehrstechnisch liegt des Dorf günstig an da Staatsstraß 2119 von Vuizhof Richtung Eging. De Autobahnausfahrt Gorhom is nur 5 Kilometer weg, der Bahnhof Vuizhof etwa 2 Kilometer und da Flugblotz Vuizhof liegt sogar in da ehemaligen Gemeinde Oibastoaf, in Schmalhof, direkt unterhoib vom Berg.

Easchte urkundliche Erwähnung hod Oibaschdoaf im 13. Jahrhundert gfundn, damois hod da Ort no Adilgersdorf ghoasn. Der Nam hats se dann im Laufe der Zeit in Albersdorf verwandelt. Erinnern an den friaran Ortsnaman duad no a Stroß, de auf den Nama Adilgeastraß hert. Oibastoaf is am berühmten Säumerweg gleng und so war scho im Mittelalter im Ort reges Treiben.

Oibastoaf war bis 1972 a eigenständige Gemeinde und is seitdem a Ortsteil vo Vuizhof. Ois Oibastof nu eigenständig war, war as Rathaus eascht in Frauadorf (ghert heid zur Geminde Windorf) und später in Schmalhof agsiedelt. Pfarreimäßig hod Oibastof scho owei zu Vuizhof ghert.

Der Ort nördle von Vuizhof hod 550 Einwohna und 2 Vereine, de Landjugend und Feierwehr. In Oibaschdoaf is zudem a Gewerbegebiet ogsiedelt mid iatz 4 Firmen. In Oibaschdoaf gibts ois Freizeitmeglichkeiten an Fuaßboiplotz und an Basketboiplotz. Im Dorf gibts 3 Kapelln und jeds Joar zwoa Feste, as Weinfest und as Dorffest.
Schwoazzes Meea

As **Schwoazze Meea** (dt.: **Schwarzes Meer**) is a Meea in Eirasien zwischn Eiropa, Kaukasus und Anatolien. Ois Binnenmeea ghead's zan Atlantik; iwas Middlmeea is's domid vabundn. Es is bis uma 2212 Meta diaf und hod a Fläch vo 436.400&nbsp;km², da Rauminhoid mocht 547.000&nbsp;km³ aus.

## Eadkund

As Schwoazze Meea liegd on da Grenz zwischn Kloaasien/Kaukasus und Sidosteiropa/Osteiropa. De Orainastootn san: de Ukraine, Russland, Georgien, Tiakei, Buigarien und Rumänien.

## Literatua

* Neal Ascherson: *Schwarzes Meer*. Berlin Verlag, Berlin 1996. ISBN 3-8270-0201-X.
* Charles King: *The Black Sea, a history*. Oxford University Press, New York 2004, ISBN 0-19-924161-9

## Im Netz

* Yu. Zaitsev, V. Mamaev: ''Marine Biological Diversity in the Black Sea. A Study of Change and Decline''. New York (UN Publications) 1997 ISBN 92-1-126042-6
Gasteig

**Gasteig** is a kloans Deafe mit 5 Heisa zwischn da Stod Braunau und dem kloan Oat Aching. Wonn ma von Gasteig as Huabawegal an Berg auffi geht und nu a weng weida donn kimmt ma noch Himmilindoch. In Gosteig söba san 2 Bauan, da Oachbaua und da Haschl, und a bissl aussahoib vom Doaf gibts hoit nu an Wieshora.
Ostsää

De **Ostsää**, **Boitisches Meea** oda **Suevisches Meea** (dt.: **Ostsee**, **Baltisches Meer** oda **Suevisches Meer**, vo Latein: **Mare Balticum**) is a 412.000&nbsp;km² großs und bis za 459 Meta diafs Binnenmeea in Eiropa. Es is's gressde Brackwossameea vo da Wejd. Da Rauminhoit bedrogd 21.000&nbsp;km³.

## Geografie

De Ostsää is zwischn da Skandinavischn Hoibinsl und Noad-, Noadost- und Middleiropa. De westlichsde Stej is ba Flensbuag, de neadlichsde on da schwedisch-finnischn Grenz im Bottnischn Meeabusn, de estlichsde ba Sankt Pedasbuag und de sidlichsde ba Stettin.

Foingde Lenda grenzn on d'Ostsää: Deitschland, Dänemark, Schwedn, Finnland, Russland, Estland, Lettland, Litaun und Poin. De gressdn Fliss, de in d'Ostsää mindn, san d'Oder, de Weichsl, Meml, Düna, Newa und da Torne älv. Za da Ostsää ghean aa vui Buchtn, Meeaenga und Insln.

De Ostsää lossd se in foingde Bereiche eihtein:

* *Kattegat*: biologisch, vakeahstechnisch und historisch is as Kattegat eingdli koa Binnenmeea, wead owa ofd za da Ostsää dozuazehjd
* *Beltsää*: haassd aa: *Westliche Ostsää*, westli vo de Insln Sääland und Falster bis za da Darßa Schwej ba Rostock, des Wossa is do dopped so soizig wia in da eingndlichn Ostsää
* *eingndliche Ostsää*: quasi vo da deitschn Ostsäägstod bis za da Linie Stockholm-Oland-noadwestlichs Estland
* *noadestliche Ostsää*: da Finnische Meeabusn zwischn Estland, Finnland und Russland
* *neadliche Ostsää*: da Bottnische Meeabusn, oiso ob Oland Richtung Noadn

## Gschicht

Scho im Oitatum hod's Hondlswege gem, af dena ma z.&nbsp;B. Bernstoa und Pejze in Richtung Remischs Reich transpoatiad hod und umkeahd Keramikwoarn, Wein und Äj ogliafad woan san. Za da Zeid vo da Hanse woa de Ostsää aa a bedeitnda Vakeahs- und Honndlsweg. Im Dreißigjeahring Kriag hod Schwedn Eaobarunga im Ostsääraum gmochd. Und im Zwoatn Wejdkriag hod de deitsche Flotte (Marine)Flotte geng de sowjetische kempfd. Weahnd'm Koidn Kriag hom vui vasuachd, iwa d'Ostsää in an Westn z'flichdn.

## Sääfoaht

On da Ostsää san vui wichtige Säähef, z.&nbsp;B.: Kopenhagen, Malmö, Stockholm, Turku, Helsinki und Sankt Pedasbuag. Bsondas wichtig fia'n Vakeah im Ostsääraum san de vuin Feahvabindunga und de großn Bruckn. De meistbefoahne Sääschifffoahtsstroßn vo da Wejd is da Noad-Ostsää-Kanoi (*NOK*), dea de Ostsää mid da Noadsää vabindd, domid ma ned iwa's Kattegat und Skagerrak foahn muass.

## Im Netz

* Gschichtliche und aktueje Faktn und Berichte iwa de Ostsää (Aqua-Globe Magazine)
* Entstähungsgschicht vo da Ostsää (*IOW*)
* Institut fia Ostsääfoaschung Warnemünde
* Ostsääschutz: Oabatsgruppe Ostsää van BUND e.&nbsp;V.
* Helsinki Commission – HELCOM (englisch)
* Tippologie vo da deitschn Ostsäägstod za da Wossarohmarichtlinie vo da EU; Koartn za da Salinitet u.&nbsp;a. (PDF; 490&nbsp;kB)

* Ostsääflug – Kuazfuim (55 Minutn), zoagd ois Luftafnohma de Gstodlinie vo Kiel bis Stralsund und zruck. Seah gad z'eakenna san de Boddngwassa und da Darß.
* Baltic Operational Oceanographic System (*BOOS*)
Bauerding

**Bauerding** is a Deafi, des wos im Herza vo da Gmoa Weng im Beziak Braunau in Owaöstareich liegt. Des Deafi hod 95 Eihwohna und 24 Haisln.

Es is, womma vo Weng oba an Bauerdingasteig, foat direkt zan ereicha. Ondas kommas a ibad B148 ereicha waun ma vo Braunau kumt und bei Manghom rechts zuwi foat, oda waun ma vo Oithom her aussa kimt nochm *Beri* (beim *Hargassner* weita) links weggan foat.

## Wiatschoft
Es gibt drei grouse Bauan, a kloans Wossakroftwerk und a kloane Opfezucht.

## Im Netz
* Bauerding af statistik.at
Albertinische Wossaleitung

De **Albertinische Wossaleitung** wor de easchte Wossaleitung mit an weidreimigan Netz vo Rohrleitungan in der Gschicht von da Weana Wossavasurgung. 1804 is fertig wurn und bis 1890 wors in Gebrauch.

De Leitung wor a Idee von da Erzherzogin Maria Christina, ana Tochta von da Maria Theresia. Dera ihr Witwer, da Albert Kasimier von Sachsen-Teschen hot da Niedaestreichischen Regierung des entsprechende Aungebot gmocht und im Mai 1803 is augnumma wurn und da Obakämmerer von da Stod Wean, da Stephan Edler von Wohlleben is zum Bauleita bestimmt wurn. Z´end 1804 wor des Bauwerk, wos 400.000 Guidn kost hot, fertig.

S´ Wossa hot ma im Hoiterbochtoi, wo heit de Hittlbergstroßn is, etliche Quölln eigfaungt, insgesaumt 4.000 Klafter Saugkanäu und etliche Brunn und nebn da heitichen Otto-Wagner-Villa de Brunnstubn aufgstöllt. Vo durt is des Wossa in ana Rohrleitung zu an Wossaturm auf da Penzinger Hächn und vo durt weita durch de Mariahüfer Stroßn weida noch Mariahüf, Neibau und Josefstod gleit wurn.

Hoin kenna haum si de Leit des Wossa vo an 
* Bassäu bei der Kirchn in Mariahüf, vo an
* Bassäu bei der Kirchn in Gumpendorf, vo an
* Bassäu in da Gumpendorfer Stroßn, vo an
* Brunn in da Windmühlgossn, vo an
* Bassäu in da Stiftgossn, vo an
* Brunn in da Breite Gasse, vo an
* Auslauf in der Stifskasern, vo an
* Bassäu bei da Schottenföda Kirchn, vo an
* Bassäu in da Neistiftgossn, vo an
* Bassäu in da Siebnsterngossn und vo an
* Bassäu bei da Piaristenkirchn.

Da letzte dahoidane Brunn vo dera Listn doda is da ochteckade Isisbrunn aufm Albertplotz in da Josefstod. Er is da anziche gusseisane Brunn in da Stod, is von de Graf Salm´schen Eisenwerke in Blansko bei Brinn gmocht wurn und stehd unta Denkmoischutz.

Laut an Dekret von da Regierung vom 6. Septemba 1808 ist de Albertinische Wossaleitung da Weana Stodhauptmaunnschoft ibagebn wurn und daunn ab dem 30. Oktoba 1851 vo da Stod Wean dahoitn wurn. Wauns noch´n Weana Stodbauaumt geht, dann hot de Wossaleitung 1861 gschatzte 6.000 bis 7.000 Eima Wossa brocht. De Tendenz wor olladings follad

De oide Brunnstubn – a niedricha rechteckada Bau mit an Sottldoch, mitn albertinischen Woppn und ana Tir, de mid Eisnplottn bschlogn is – wird noch wia vur von de Weana Wossawerke dahoidn.

## Fußnoten


## Literatua
* *Die Wasserversorgung der Stadt Wien in ihrer Vergangenheit und Gegenwart – Denkschrift zur Eröffnung der Hochquellen-Wasserleitung im Jahr 1873*, nach amtlichen Daten bearbeitet von Rudolf Stadler, Wean, 1873
* *DEHIO Wien – X. bis XIX. und XXI. bis XXIII. Bezirk*, Anton Schroll & Co, Wean, 1996, ISBN 3-7031-0693-X
* Josef Donner: *Dich zu erquicken, mein geliebtes Wien – Geschichte der Wasserversorgung von den Anfängen bis 1910*, Norka Verlag Dr. Norbert Kastelic, 3-85126-25-2
* Ruth Koblizek, Nicole Süssenbek: *Wasser in jedwedes Bürgers Haus – Die Trinkwasserversorgung Wiens*, MEMO Verein zur Geschichtsforschung, Wean, 2003, ISBN 3-9501238-2-2
Audi

De **AUDI AG** mit Hauptsitz in Inglstod im Freistaat Bayern is a boarischa Automobilherstella, dea wo zum Volkswagen-Konzern gheat.

Im Eizugsgebiet hoaßt mas aa oft no oafach *d'Union*.

## Literatua

* *Audi*, Matthias Braun, Motorbuch Verlag, Stuttgart 2005, ISBN 3-613-02563-9
* *Audi Personenwagen seit 1965, Typenkompass*, Walter Zeichner, Motorbuch Verlag 1998, ISBN 3-613-01874-8
* *Audi 1965-1975 - Die entscheidenden Jahre*, Christian Steiger, Thomas Wirth, Heel Verlag 1995, ISBN 3-89365-445-3
* *Audi Design - Automobildesign von 1965 bis zur Gegenwart*, Othmar Wickenheiser, Hrsg. Edition Audi Tradition 2005, Nicolai'Sche Verlagsbuchhandlung, ISBN 3-89479-160-8
* Peter Kirchberg: *Das Rad der Zeit - Die Geschichte der Audi AG*, 2. Auflage, Hrsg.: Audi AG Ingolstadt, Verlag Delius Klasing, Bielefeld 1997, ISBN 3-7688-1011-9
* Mareike Hieber, Susanne Jauch, Ralph Plagmann, Gerhard Schwinghammer: *100 Jahre Automobilbau Neckarsulm*, Hrsg.: Audi AG - Kommunikation Standort Neckarsulm, Stand: 09/2006
* Wolf-Dieter Grün: *Die Entwicklung der Warenzeichen von Horch und Audi* in: Ulrich Löber (Hrsg.): *August Horch. Ein Automobilkonstrukteur aus Winningen,* Landesmuseum Koblenz 1986 (ISBN 3-925915-17-6)  S. 117&nbsp;ff.
* Philipp Rosengarten/Christoph Stürmer: *Premium Power. Das Geheimnis des Erfolgs von Mercedes-Benz, BMW, Porsche und Audi*. Wiley-VCH 2005, ISBN 3-527-50217-3

## Im Netz

* Hoamseitn vo da Audi AG
* Audi (Auto Union) Katalog 1939
* Audi Neiheitn

## Beleg